wickkiey/tamil-wikipedia-chunked huggingface dataset:
# இராஜஸ்தான் வரலாறு

## பண்டைய வரலாறு

இராஜஸ்தானின் சீகர் மற்றும் சுன்சுனூ மாவட்டங்கள் வேத கால பிரம்மவர்த்தம் எனும் பகுதியில் விளங்கியதாகும். சரஸ்வதி ஆறு அரியானாவின் குருச்சேத்திரம் வழியாக பாய்ந்து இராஜஸ்தானின் தார் பாலைவனத்தில் மறைகிறது.  
ஹரப்பா காலத்திய சிந்துவெளி நாகரீகத்தின் எச்சங்கள் வடமேற்கு இராஜஸ்தானின் தார் பாலைவனத்தில் காளிபங்கான் எனுமிடத்தில் 1998ஆம் ஆண்டில் கண்டெடுக்கப்பட்டுள்ளது.  
கி மு 321 – 184 முடிய, இராஜஸ்தான் பகுதி, மௌரியப் பேரரசின் ஒரு பகுதியாக விளங்கியது.
# இராஜஸ்தான் வரலாறு

## மத்திய கால வரலாறு

1191இல் முதல் தாரைன் போரில், இராஜபுத்திர மன்னர் பிருத்திவிராச் சௌகான், கோரி முகமதுவை வென்றார். ஆனால் 1192இல் நடந்த இரண்டாம் தாரைன் போரில் பிரித்திவிராச் சௌகானை, கோரி முகமது வென்றார்.  
1200இல் இராஜஸ்தானின் நாகௌர், அஜ்மீர் மற்றும் இரந்தம்பூர் பகுதிகள் தில்லி சுல்தான்களின் ஆட்சியில் இருந்தது.  
13ஆம் நூற்றாண்டின் துவக்கத்தில், மேவார் இராசபுத்திர மன்னர் இராணா சங்கா பாபரை எதிர்த்து கண்வா எனுமிடத்தில் போர் புரிந்தார். அக்பர், ஆம்பர் இராசபுத்திர அரச குலப் பெண் ஜோத்தாபாய்யை மணந்து, இராசபுத்திர – முகலாயர்களின் ஒற்றுமைக்கு வித்திட்டார். ஆனால் மேவார் மன்னர் உதய் சிங், அக்பரின் மேலாண்மையை ஏற்கவில்லை. எனவே அக்பர் சித்தோர்கார் கோட்டையைத் தகர்த்து கொண்டு உள்ளே சென்று பார்க்கையில், கோட்டைக்குள் இருந்த இராசபுத்திர குலப் பெண்கள் கூட்டுத் தீக்குளிப்பு செய்து கொண்டு கருகியதை கண்டு மனம் வெதும்பினார். உதய் சிங்கின் மகன் இரானா பிரதாப் முகலாயப் பேரரசைத் தொடர்ந்து 12 ஆண்டுகள் எதிர்த்து வந்தார்.  
கோட்டை, இராஜஸ்தான்]]  
இராஜஸ்தானின் மலைக் கோட்டைகளும், அதனுள் கலைநயத்துடன் கட்டப்பட்ட அரண்மனைகளும், சமணர் கோயில்களும், துர்கை கோயில்களும் இந்தியக் கட்டிடக் கலைக்கு எடுத்துக்காட்டுகளாகும்.
# இராஜஸ்தான் வரலாறு

## மராத்தியப் பேரரசு

1700களில் துவக்கத்தில் பேஷ்வாக்களான, **ஹோல்கர்கள்** மற்றும் **சிந்தியாக்கள்** தலைமையிலான மராத்தியப் பேரரசு வடக்கில் விரிவாக்கம் செய்யப்பட்ட போது, இராஜஸ்தானின் பெரும் பகுதிகள் மராத்தியப் பேரரசின் சிற்றரசுகளாக இருந்தது. பின்னர் கிழக்கிந்திய கம்பெனி ஆட்சியினர் மராத்தியர்களை மூன்றாம் ஆங்கிலேய மராட்டியப் போரில் வெல்லும் வரை, இராஜஸ்தான், மராத்தியப் பேரரசில் இருந்தது.
# இராஜஸ்தான் வரலாறு

## ஆங்கிலேயர் ஆட்சியில்

பிரித்தானிய ராஜ் ஆட்சியில், இராஜஸ்தான் பகுதிகள், **இராஜபுதனம் முகமை** என அழைக்கப்பட்டது. அல்வர், பன்ஸ்வரா, பரத்பூர், புந்தி, தோல்பூர், துங்கர்பூர், ஜெய்ப்பூர், ஜெய்சல்மேர், ஜாலவர், ஜோத்பூர், கரௌலி, கிஷன்கர், கோட்டா, குஷால்கர், லாவா, மேவார், படான், பிரதாப்கர், சக்புரா, டோங்க் மற்றும் சிரொஹி பகுதிகளை இராஜபுத்திர குலத்தினர், ஆங்கிலேயர்களின் கட்டுப்பாட்டின் கீழ், சுதேச சமஸ்தான மன்னர்களாக ஆண்டனர்.
# இராஜஸ்தான் வரலாறு

## ஆங்கிலேயர் ஆட்சியில்

### இராஜபுதனம் முகமையின் கீழிருந்த சுதேச சமஸ்தான மன்னர்கள்

1. அல்வார் சமஸ்தானம்
1. உதய்பூர் இராச்சியம்
1. பிகானேர் இராச்சியம்
1. பான்ஸ்வாரா சமஸ்தானம்
1. பரத்பூர் சமஸ்தானம்
1. பூந்தி சமஸ்தானம்
1. தோல்பூர் சமஸ்தானம்
1. துங்கர்பூர் சமஸ்தானம்
1. ஜெய்பூர் இராச்சியம்
1. ஜெய்சல்மேர் சமஸ்தானம்
1. உதய்பூர் இராச்சியம்
1. பிகானேர் இராச்சியம்
1. ஜோத்பூர் சமஸ்தானம்
1. ஜாலவர் சமஸ்தானம்
1. கரௌலி சமஸ்தானம்
1. கிசன்கர் சமஸ்தானம்
1. கோட்டா சமஸ்தானம்
1. பிரதாப்கர் சமஸ்தானம்
1. ஷாபுரா இராச்சியம்
1. சிரோகி இராச்சியம்
1. டோங்க் இராச்சியம்
# இராஜஸ்தான் வரலாறு

## இந்திய விடுதலைக்கு பின்னர்

1947-இல் இந்தியப் பிரிவினைக்கு பின்னர் 1948 முதல் 1950 முடிய இராஜஸ்தானின் சுதேச சமஸ்தானங்கள் அனைத்தும் இந்திய அரசுடன் இணைக்கப்பட்டது. மேலும் இந்திய அரசுடன் இணைந்த சுதேச சமஸ்தான மன்னர்களுக்கு ஆண்டுதோறும் மன்னர் மானியம் இந்திய அரசால் வழங்கப்பட்டு வந்தது. பின்னர் மன்னர் மானியம் வழங்குவதை இந்திரா காந்தி ஆட்சிக் காலத்தில் 1971இல் நிறுத்தப்பட்டது.  
3 மார்ச் 1951இல் நடைபெற்ற இராஜஸ்தான் மாநிலத்தின் சட்டமன்றத் தேர்தலில், இராஜஸ்தான் மாநிலத்தின் முதல் முதலமைச்சராக *டிக்கா ராம் பலிவால்* தேர்ந்தெடுக்கப்பட்டார்.
# இராஜஸ்தான் வரலாறு

## இதனையும் காண்க

- இராஜபுதனம்
- இராஜபுதனம் முகமை
- மார்வார் பிரதேசம்
- மேவார் பிரதேசம்
- செகாவதி பிரதேசம்
- கூட்டுத் தீக்குளிப்பு
- இராஜபுத்திரர்கள்
- இராஜஸ்தானின் மலைக் கோட்டைகள்
# பிரம்மவர்த்தம்

பிரம்மவர்த்தப் பகுதி (ஆரஞ்சு நிறம்)]]
**பிரம்மவர்த்தம்** (Brahmavarta), சரசுவதி ஆற்றுக்கும் காகர் ஆற்றுக்கும் இடைபட்ட குறுகிய பகுதி என மனுதரும சாத்திரம் எனும் தொன்மை வாய்ந்த இந்து சமய நூலில் குறிப்பிடப்பட்டுள்ளது. ஆரியர்கள் குறுகிய பிரம்மவர்த்தப் பகுதிகளில் முதலில் குடியேறினர். இப்பகுதிகளில் தான் முதலில் இருக்கு வேதம் வெளிப்பட்டதாகக் கருதப்படுகிறது. சரசுவதி ஆறு பிரம்மவர்த்தத்தின் புனித ஆறாகும். பிரம்மவர்த்ததின் அருகில் உள்ள பகுதிகளில் குருச்சேத்திரம், மத்சயம், பாஞ்சாலம், சூரசேனம் புகழ் வாய்ந்தவைகள்.  
பிரம்மவர்த்தப் பகுதியில் மிலேச்சர்களின் ஆதிக்கம் அதிகரிக்கவே, ஆரியர்கள் தென்கிழக்கு நோக்கி வட இந்தியா எனப்படும் ஆரியவர்த்தம் பகுதிகளில் குடியேறினர்.
# பிரம்மவர்த்தம்

## இதனையும் காண்க

- ஆரியவர்த்தம்
# பி. கே. சரஸ்வதி

**பி. கே. சரஸ்வதி** (*P. K. Saraswathi*) தென்னிந்தியத் திரைப்பட நடிகையும், பரதநாட்டியக் கலைஞரும் ஆவார்.
# பி. கே. சரஸ்வதி

## திரையுலக வாழ்க்கை

கேரள மாநிலத்தைச் சேர்ந்த எர்ணாகுளத்தை அடுத்த திருப்பூணித்துறை என்ற ஊரைச் சேர்ந்தவர். பரவேலி என்பது இவரது இயற்பெயர். தந்தை குமாரன் நாயர் கொச்சி சமத்தானப் பட்டாளத்தில் பணியாற்றியவர். சிறு வயதிலேயே தந்தையை இழந்த இவர் தாயார் நாராயணி அம்மையாரின் பொறுப்பில் வளர்ந்தார். சகோதரி கமலாவும் சில படங்களில் உப பாத்திரங்களில் நடித்து வந்தார்.
1. மாணாவதி (1952)
1. மாப்பிள்ளை (1952)
1. அமரகவி (1952)
1. உலகம் (1953)
1. நாம் (1953)
1. இன்ஸ்பெக்டர் (1953)
1. துளி விசம் (1954)
1. நண்பன் (1954)
1. நல்லவன் (1955)
1. மூன்று பெண்கள் (1956)
# பி. கே. சரஸ்வதி

## குடும்பம்

எழுத்தாளரும் நடிகருமான வி. என். சம்பந்தம், இவரின் கணவராவார். சரஸ்வதி நடித்த மாப்பிள்ளை எனும் திரைப்படத்திற்கு சம்பந்தம் திரைக்கதையும், வசனமும் எழுதியிருந்தார்.
# அசிட்டமினோசலோல்

**அசிட்டமினோசலோல்** *(Acetaminosalol)* என்பது C<sub>15</sub>H<sub>13</sub>NO<sub>4</sub>.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.  
சாலிசிலிக் அமிலமும் பாராசிட்டமாலும் சேர்ந்து நிகழும் எசுத்தராக்கல் வினையில் விளைபொருளாக அசிட்டமினோசலோல் உருவாகிறது. 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் ஒரு வலி நிவாரணியாக சலோபென் என்ற வர்த்தகப் பெயருடன் பேயர் என்பவரால் இச்சேர்மம் சந்தைப்படுத்தப்பட்டது.
# அசிட்டமினோசலோல்

## செயல்பாடும் பயன்களும்

சூடான காரக் கரைசலில் அசிட்டமினோசலோல் சாலிசிலிக் அமிலமாகவும் பாராசிட்டமாலாகவும் உடைகிறது. ஊசிமூலம் உடலுக்குள் செலுத்தப்பட்டாலும் அசிட்டமினோசலோல் குடலுக்குள் சிதைவடைந்து விடுகிறது.  
கடுமையான வாதநோய் சிகிச்சையில் சாலிசிலிக் அமிலத்திற்கு மாற்றாகவும், சிறுகுடல் வலி நிவாரணியாகவும் இச்சேர்மம் பயன்படுத்தப்படுகிறது. அக்காலத்தில் பயன்படுத்தப்பட்டு வந்த பாதுகாப்பான குடல்வலி நிவாரணியான சலோலுக்கு சமமான சக்தி கொண்டதாகவும் அதைவிட பாதுகாப்பு மிக்கதாகவும் இது கருதப்பட்டது. சுவையற்றதாகவும் எளிமையாக பயன்படுத்தக்கூடியதாகவும் அசிட்டமினோசலோல் விளங்குகிறது.
# மும்மைத்தரவுத்தளம்

**மும்மைத்தரவுத்தளம்** (Triplestore) என்பது வள விபரிப்புச் சட்டகத்தின் அடிப்படை அலகுகளான மும்மைகளைச் சேமிக்க மீட்ட பயன்படும் சிறப்புத் தரவுத்தளம் ஆகும். மும்மைத் தரவுகள் எழுவாய்-பயனிலை-செயற்படுபொருள் ஆகத் தொகுக்கப்பட்டு இருக்கும். இவற்றைக் கையாழவென சிறப்பான வடிவமைப்பை மும்மைத்தரவுத்தளம் கொண்டுள்ளது.  
மும்மைத்தரவுத்தளம் தொடர்புசால் தரவுத்தளம் போன்றதே. இதில் வினவல் மொழி ஒன்றினைப் பயன்படுத்தி தரவுகளைச் சேர்க்க முடியும், மாற்ற முடியும், வினவ முடியும்.
# மும்மைத்தரவுத்தளம்

## எடுத்துக்காட்டு வினவல்

பின்வரும் SPARQL வினவல் தரவுத்தளத்தில் dc:creator பண்பையும், <http://example.com:8080/fcrepo/rest/எழுத்தாளர்1> மதிப்பையும் கொண்ட எல்லா மும்மைகளையும் தரும்படி வினவுகிறது.  
<source lang="sparql">
PREFIX ldp: <http://www.w3.org/ns/ldp#>
PREFIX dc: <http://purl.org/dc/elements/1.1/>
prefix rdfs: <http://www.w3.org/2000/01/rdf-schema#>
prefix owl: <http://www.w3.org/2002/07/owl#>  
SELECT ?subject ?predicate ?object
WHERE {
?subject dc:creator <http://example.com:8080/fcrepo/rest/எழுத்தாளர்1>
}
LIMIT 25
</source>  
எடுத்துக்காட்டு விடை, RDF/xml வடிவத்தில்.
<source lang="xml">
<?xml version="1.0"?>
<sparql xmlns="http://www.w3.org/2005/sparql-results#">
<head>
<variable name="subject"/>
<variable name="predicate"/>
<variable name="objectWHERE"/>
</head>
<results>
<result>
<binding name="subject">
<uri>http://example.com:8080/fcrepo/rest/நூல்1</uri>
</binding>
</result>
<result>
<binding name="subject">
<uri>http://example.com:8080/fcrepo/rest/நூல்2</uri>
</binding>
</result>
</results>
</sparql>
</source>
# ஆர்க்காங்கல் (புறா)

**ஆர்க்காங்கல் புறா** (*Archangel pigeon*) என்பவை ஆடம்பரப் புறா வகையைச் சேர்ந்தவை ஆகும். இவை அவற்றின் வழக்கத்திற்கு மாறான உலோகம் போன்ற இறகு நிறத்திற்காக அறியப்படுகின்ற புறா வகையாகும். இவை அனைத்தும் மாடப் புறாவிலிருந்து உருவானவையாகும். இவை 12 அவுன்சு அளவுள்ள சிறிய புறா வகையாகும். இவை கால்களில் இறகற்றும், கருப்பு ஆரஞ்சு நிறக் கண்களுடனும் காணப்படுகின்றன. இவை கொண்டையுடன் அல்லது கொண்டையற்றும் காணப்படுகின்றன. இவற்றின் உடல் வெண்கல அல்லது தங்க நிறத்திலும், இறக்கைகள் கருப்பு, வெள்ளை, நீல நிறத்திலும் காணப்படுகின்றன.
# டானிஸ் சுவாபியன்

**டானிஸ் சுவாபியன்** பல ஆண்டுகள் தேர்ந்தெடுக்கப்பட்ட தேர்ந்தெடுத்த கலப்பினப்பெருக்க முறையால் உருவாக்கப்பட்ட புறா இனமாகும். இவ்வினம் மாடப் புறாவிலிருந்தே உருவாக்கப்பட்டதாகும். இவை வெள்ளி, நீல, சாம்பல் மஞ்சள், சாம்பல் சிவப்பு மற்றும் அரக்குப் பட்டை வண்ணங்களில் காணப்படுகின்றன.
# டானிஸ் சுவாபியன்

## தோற்றம்

இவை பிரான்சு மற்றும் ஹாலந்து நாடுகளில் இசுடார்லிங் புறாவிலிருந்து உருவாக்கப்பட்டு கி.பி.1840களில் டென்மார்க்கிற்கு ஏற்றுமதி செய்யப்பட்டன.
# துரிஞ்சன் பீல்டு புறா

**துரிஞ்சன் பீல்டு புறா**, இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. துரிஞ்சன் பீல்டு மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை விதவிதமான வண்ண இறகுகளுக்காக அறியப்படுகிறது. துரிஞ்சன் பிரெஸ்ட், துரிஞ்சன் மாங்கு, துரிஞ்சன் சீல்டு, துரிஞ்சன் ஒயிட்டைல், துரிஞ்சன் இசுபாட்டு உள்ளீட்டவை இவற்றின் வகையாகும். இவை கால்களில் இறகற்று காணப்படுகின்றன.
# பனிப் புறா

**பனிப் புறா**, பல ஆண்டுகள் தேர்ந்தெடுத்த இனப்பெருக்க முறையால் உருவாயின. பனிப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். சார்லஸ் டார்வின் உயிரினங்களின் தோற்றம் புத்தகத்தை எழுதுவதற்கு மூன்று வருடங்களுக்கு முன் கி.பி.1856ல் பனிப் புறாக்களை வளர்த்தார்.
# பனிப் புறா

## வடிவமைப்பு

இவை நீலநிற பனிக்கட்டி போன்ற வண்ணத்தில் காணப்படுகின்றன. இவை முதன்முதலில் ஜெர்மனி மற்றும் போலந்தில் வளர்க்கப்பட்டன. இவை ஒவ்வாமை உள்ளவர்களுக்கு ஏற்றவையல்ல என்று குறிப்பிடப்படுகின்றன.
# சாக்சன் பீல்டு புறா

**சாக்சன் பீல்டு புறா** என்பது ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. சாக்சன் பீல்டு புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். சாக்சன் பிரெஸ்ட், சாக்சன் மாங்கு, சாக்சன் பிரைஸ்ட், சாக்சன் ரிவர்சீவிங், சாக்சன் சீல்டு, சாக்சன் இசுபாட்டு, சாக்சன் வைட்டைல் உள்ளிட்டவை இவற்றின் வகையாகும்.
# ஆப்பிரிக்க ஆந்தைப் புறா

**ஆப்பிரிக்க ஆந்தை** (African Owl) மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் துனீசியாவில் உருவாயின. கி.பி.19ம் நூற்றாண்டின் கடைசியில் இங்கிலாந்துக்கு ஏற்றுமதி செய்யப்பட்டன. ஆப்பிரிக்கன் ஆந்தை மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும்.
# ஆப்பிரிக்க ஆந்தைப் புறா

## வடிவமைப்பு

புத்தகத்திலிருந்து]]
இவை சிறிய அலகிற்காக அறியப்படுகின்றன. மற்ற ஆந்தை வகைப் புறாக்களைப்போலவே இவற்றின் மார்பக முன்பகுதியில் 'ஜபோட்' எனப்படும் தனி இறகுகள் காணப்படுகின்றன. இவற்றின் கூடுகளை சுத்தமாக வைத்திருப்பது அவசியமாகும், இல்லையெனில் அவை கூட்டமாக இறக்கின்றன.
# கீழை சுருள் புறா

**கீழை சுருள் இறகு புறா** என்பது ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை துருக்கியைச் சேர்ந்த புறா வகையாகும். இவை உதுமானியப் பேரரசர்களுக்காக மனிசா அரண்மனை, துருக்கியில் வளர்க்கப்பட்டன. மனிசா மேற்கு துருக்கியில் இருந்த உதுமானிய நகரமாகும். இது ஹங்கரி (சுல்தானின் பறவை) என்றழைக்கப்பட்டது. இவை பல வகையாகப் பிரிக்கப்பட்டுள்ளன, இவற்றுள் *பிளாண்டிநெட்* மற்றும் *சாடிநெட்* முக்கியமானவை..  
இவற்றின் முன்னோர் வகையானது இன்றும் "பழைய கீழை சுருள்" என்று பாதுகாக்கப்படுகிறது.
# மக்கள் சீனக் குடியரசு தேசிய நாள்

**மக்கள் சீனக் குடியரசு தேசிய நாள்** (*National Day of the People's Republic of China எளிய சீனம்: 国庆节; பின்யின்: Guóqìng jié*) மக்கள் சீனக் குடியரசு, தங்கள் தேசிய நாள் கொண்டாட, பொது விடுமுறையுடன் ஆண்டுதோறும், அக்டோபர் 1 ஆம் நாளில் கொண்டாடுகிறது. தியனன்மென் சதுக்கம்த்தில் நடந்த ஒரு விழாவில், 1949, அக்டோபர் 1 இல், மக்கள் சீனக் குடியரசு (*PRC*), நிறுவப்பட்டது. ஆனால் ஒன்று, இதனைக் குறிப்பிட்டே ஆக வேண்டும், மக்கள் சீனக் குடியரசு (*PRC*), 1949 செப்டம்பர் 21 அன்று, நிறுவப்பட்டதாகும்.
# அமெரிக்க காட்சிப்பந்தய ஓட்டப்புறா

**அமெரிக்க காட்சிப்பந்தய ஓட்டப்புறா** *(American Show Racer)* மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. சோ பென் ரேசர், கண்ணியமான பறவை என்ற பெயர்களாலும் இப்பறவை அழைக்கப்படுகிறது. கி.பி. 1952ல் இவ்வகைப் புறா வளர்ப்பவர்களுக்கான சங்கம் அமெரிக்காவில் நிறுவப்பட்டது. நவம்பர் 2007ல் கலிபோர்னியாவில் நடந்த கண்காட்சியில் 150 புறாக்கள் 15 வளர்ப்பாளர்களால் கண்காட்சிக்கு வைக்கப்பட்டன.
# ஆங்கிலேய கேரியர்

**இங்கிலீஸ் கேரியர் புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இங்கிலீஸ் கேரியர் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை நீண்ட கழுத்து, நீண்ட மெல்லிய உடலைப் பெற்றுள்ளன.
# ஆங்கிலேய கேரியர்

## வரலாறு

இவ்வினமானது பெர்சியன் கேரியர், பாக்தாத் கேரியர் மற்றும் போவிட்டர் இனங்களிலிருந்து உருவானதாகும்.
# ஆங்கிலேய கேரியர்

## வடிவமைப்பு

மற்ற புறா இனங்களை விட இவை தமது வாயை அகலமாக 1.9 செ.மீ.க்கு திறக்க வல்லவை. இவற்றின் உயரம் 44 முதல் 47 செ.மீ. ஆகும்.
# வீட்டுப் புறா

**வீட்டுப் புறா** (*Homing Pigeon*) என்பது வீட்டில் வளர்க்கப்படும் புறாவின் ஒரு வகை ஆகும். இது மாடப் புறாவில் இருந்து பல ஆண்டுகள் தேர்ந்தெடுத்த இனப்பெருக்க முறையால் உருவானதாகும். இவை மிகவும் நீண்ட தூரங்களுக்கு பயணித்துத் திரும்பும் ஆற்றல் கொண்டவையாகும். இவை புவியின் காந்தப் புலத்தைப் பயன்படுத்துகின்றன. இவை பந்தயங்களின்போது சுமார் 1800 கி.மீ.க்கு பறந்து திரும்பியதாகப் பதிவுகள் உள்ளன. இவை மணிக்கு சுமார் 50 மைல் வேகத்தில் பறக்க வல்லவை, ஒரு சில புறாக்கள் குறுகிய தூரத்திற்கு 90 மைல் வேகத்தில் பறந்ததிற்கான பதிவுகள் உள்ளன. இதன் காரணமாக இவை செய்திகளை அனுப்ப பயன்படுத்தப்பட்டன.
# வீட்டுப் புறா

## பால் ஈருருமை

ஆண் புறாக்கள் பெண் புறாக்களை விட பெரிய காற்றுப்பையைப் பெற்றுள்ளன. பெண் புறாக்கள் சிறிய உடலைக் கொண்டுள்ளன. ஆண் புறாக்கள் பெண் புறாக்களை விட சத்தமாக ஒலியெழுப்பக்கூடியவை. ஆண் புறாக்கள் ஒலியெழுப்பும்போது 360 கோணத்தில் சுற்றுகின்றன, பெண் புறாக்கள் அதிகபட்சமாக 270 கோணத்திற்கே சுற்றுகின்றன. அதேநேரத்தில் ஆர்க்காங்கல் புறாவில் ஆண், பெண் புறாக்களை வேறுபடுத்துவது கடினமாகும்.
# வீட்டுப் புறா

## வளர்தல்

ஆண் புறா குச்சிகளைக் கொண்டுவந்து சேர்க்க பெண் புறா கூட்டை அமைக்கும். இவை இரண்டு முட்டைகளை இட்டு அடைகாக்கும். 17 முதல் 20 நாட்களில் குஞ்சுகள் பொரிக்கின்றன. வளர்ந்த குஞ்சுகள் 3 முதல் 4 வாரங்களில் கூட்டைவிட்டு பறக்கின்றன.
# வீட்டுப் புறா

## வரலாறு

புறாப் பந்தயங்கள் சுமார் 3000 ஆண்டுகளாக நடைபெற்று வருகின்றன. பண்டைய கால ஒலிம்பிக்கில் அவை வெற்றியாளர்களை பிரகடனம் செய்யப் பயன்படுத்தப்பட்டன. தூதுப் புறாக்கள் கி.பி. 1150 ஆண்டிலேயே பாக்தாத்தில் பயன்படுத்தப்பட்டுள்ளன, அதற்குப் பின்னர் செங்கிஸ் கானாலும் பயன்படுத்தப்பட்டுள்ளன. கி.பி.1167ல் அவை தினசரி சேவையாக பாக்தாத்திற்கும், சிரியாவிற்கும் இடையில் சுல்தான் நூருதீனால் உபயோகப்படுத்தப்பட்டன. நைல் நதிக் கரையில் அமைந்த டாமியெட்டா நகரில், இசுபானிய பயணியான பெட்ரொ டபுர் முதன்முதலாக தூதுப் புறாக்களை கி.பி.1436ல் கண்டார். செனோவா குடியரசில் காவல் விளக்கங்களில் தூதுப் புறாக்கள் பயன்படுத்தப்பட்டன. திப்பு சுல்தான் தூதுப் புறாக்களைப் பயன்படுத்தினார். அவை ஜமியா மசுஜித் பள்ளிவாசலுக்கு திரும்பி வருவதை வழக்கமாகக் கொண்டிருந்தன. அவை வசிக்கும் துளைகளை இன்றளவும் அப்பள்ளிவாசலில் காணலாம்.  
கி.பி.1818 ல் பெல்ஜியன் கான்கோர்சு என்ற பந்தயம் பிரசெல்சில் நடைபெற்றது.  
காலங்காலமாக புறாக்கள் ஒரு வழி (அவற்றின் இருப்பிடத்திற்கு) செய்தி அனுப்புவதற்கே பயன்படுத்தப்பட்டன. அவற்றை, செய்தி எங்கிருந்து அனுப்பப்படுகிறதோ அவ்விடத்திற்குக் கொண்டுசெல்ல வேண்டியிருந்தது. ஒரு இடத்தில் உணவை வைப்பதன் மூலம் அவை எளிதாக அவற்றின் இருப்பிடத்திலிருந்து மற்றொரு இடத்திற்கு வரவழைக்கப்பட்டன. இதன் மூலம் சுமார் 160 கி.மீ. சுற்றுதூரத்தை ஒரே நாளில் கடந்தன. அவற்றின் மேல் இருந்த நம்பகத்தன்மை காரணமாக உலகின் முதல் வான் அஞ்சல் சேவையாகக் கருதப்படும் ஆக்லாந்துக்கும், கிரேட் பேரியர் தீவுக்கும் இடையேயிருந்த சேவையில் நவம்பர் 1897ல் பயன்படுத்தப்பட்டன,. உலகின் முதல் வான் அஞ்சல் சேவை தபால்கள் கிரேட் பேரியர் பீஜியன்-கிராம் சர்வீஸில் 1898 முதல் 1908 வரை வழங்கப்பட்டன.  
ஹோமிங் பீஜியன்கள் 21ம் நுற்றாண்டுவரை கிழக்கு இந்தியாவில் இயற்கைப் பேரழிவுகளுக்கு இடையில் செய்திகளைப் பரிமாற ஒடிசாவில் பயன்படுத்தப்பட்டன. இச்சேவை 2002ம் ஆண்டு இணையதளச் சேவைகளின் விரிவாக்கத்தால் முடித்துக் கொள்ளப்பட்டது. தாலிபான்கள் ஆப்கானிஸ்தானில் ஹோமிங் பீஜியன்களை வளர்ப்பதைத் தடை செய்தனர்.
# வீட்டுப் புறா

## வழிசெலுத்தல்

வேறு இடத்திற்குக் கொண்டுசெல்லப்பட்ட புறாக்கள் இருப்பிடத்திற்குத் திரும்புவது குறித்து மேற்கொள்ளப்பட்ட ஆய்வில் அவை "வரைபடம் மற்றும் திசைகாட்டி" முறையைப் பின்பற்றுவதாக நம்பப்படுகிறது. இதில் வரைபடம் என்பது அவற்றின் இருப்பிடத்தை அறிவதையும், திசைகாட்டி என்பது வழியை அறிவதையும் குறிப்பிடுகிறது. சில ஆய்வாளர்கள் அவற்றின் வரைபட அமைப்பானது பூமியின் காந்தப்புலத்தைப் பயன்படுத்துவதாக நம்புகின்றனர். பறவைகளால் இருப்பிடத்திற்குத் திரும்ப காந்தப் புலத்தைப் பயன்படுத்தமுடியும். ஆய்வாளர்கள் புறாவின் அலகில் இரும்புத் துகள்களைக் கண்டறிந்துள்ளனர், இவை வடதிசையை நோக்கி திரும்பி ஒரு திசைகாட்டி போல செயல்படுகின்றன. இத்தாலியைச் சேர்ந்த புளோரியானோ பபி 1970களின் ஆரம்பத்தில் செய்த ஆய்வுகள் மற்றும் ஹான்ஸ் வல்ராபால் செய்த தற்போதைய ஆய்வுகளின்படி அவை வளிமண்டலத்தில் உள்ள நாற்றங்களை நுகர்கின்றன, 0.1 ஹெர்ட்ஸ் போன்ற குறைந்த அதிர்வுகள் கூட அவற்றின் வழித்தடத்தில் வேறுபாட்டை ஏற்படுத்தியுள்ளன. புறாக்களின் காதானது இத்தகைய நீளமான அலையை அறிய இயலாத காரணத்தால் அவை மேலெழுந்து பறக்கும்போது வானில் வட்டமடித்து அதனை அறிகின்றன.  
மற்ற ஆய்வுகளின் படி காற்றிலுள்ள நாற்றங்களை செயற்கையாக நீக்கும்போது அவற்றின் இருப்பிடம் திரும்பும் ஆற்றலில் மாற்றம் ஏற்படுகிறது.  
ஒருசில ஆய்வுகளின்படி புறாக்கள் மனிதர்களைப் போலவே கட்டடங்களையும் மற்ற மனிதனால் ஆக்கப்பட்ட பொருட்களையும் நினைவில் வைத்து இருப்பிடம் திரும்புகின்றன.
# வீட்டுப் புறா

## புறாக்களின் பங்கு

### செய்திகளை அனுப்ப

புறாக்களின் மூலம் செய்தி அனுப்பப்படும்போது அவை மெல்லிய தாளில் எழுதப்பட்டு ஒரு குழலில் அடைக்கப்பட்டு அவற்றின் கால்களில் இணைக்கப்படுகின்றன. வெள்ளைப் புறாக்கள் திருமணங்கள் மற்றும் விளையாட்டு விழாக்களில் பறக்கவிடப்படுகின்றன.  
பயிற்சி பெற்ற புறாக்கள் 75 கிராம் எடை வரை கொண்டுசெல்ல வல்லவையாகும். ஜெர்மானிய மருந்து விற்பனையாளரான ஜூலியஸ் நியுபுரோனர் அவசர மருந்து வழங்க புறாக்களைப் பயன்படுத்தினார். 1977ல் இதேபோல் ஆய்வக மாதிரிகளை இரு இங்கிலாந்து மருத்துவமனைகளுக்கு இடையில் கொண்டுசெல்ல புறாக்கள் பயன்படுத்தப்பட்டன. ஒவ்வொரு நாள் காலையிலும் புறாக்கள் கூடை மூலம் பிளைமவுத் பொது மருத்துவமனையில் இருந்து டிவாந்போர்ட் மருத்துவமனைக்கு கொண்டுவரப்பட்டன. பிறகு இப்பறவைகள் உடையாத குப்பிகளை மீண்டும் பிளைமவுத் மருத்துவமனைக்குக் கொண்டுசென்றன. ஒரு மருத்துவமனையின் மூடலால் இத்தகைய சுமார் 30 புறாக்கள் தேவையற்றுப் போயின. 1980களில் கிரான்வில்லே மற்றும் அவுரான்செ மருத்துவமனைகளில் இதெபோன்ற வழக்கம் நடைமுறையில் இருந்தது.
# வீட்டுப் புறா

## புறாக்களின் பங்கு

### போர்க்காலங்களில்

மற்றும் பெல்ஜியத்தில் புறாக்கூடாக மாற்றப்பட்ட லண்டனைச் சேர்ந்த ஒரு பி வகை பேருந்து]]  
பறவைகள் முதல் உலகப்போரின்போது விரிவாக பயன்படுத்தப்படுத்தப்பட்டன. செர் அமி என்ற ஒரு ஹோமிங் பீஜியனானது படுகாயமடைந்த நிலையிலும் 12 முக்கிய செய்திகளை சேர்த்ததற்காக குரோயிக்ஸ் டி குவெர் விருது வழங்கி கவுரவிக்கப்பட்டது.  
இரண்டாம் உலகப் போரின்போது அயர்லாந்தின் பாடி, அமெரிக்காவின் ஜி.ஐ. ஜோ மற்றும் இங்கிலாந்தின் மேரி ஆஃப் எக்ஸ்டெர் ஆகிய புறாக்கள் டிக்கின் விருதுகள் பெற்றன. இவற்றுடன் சேர்த்து மொத்தம் 32 புறாக்கள் மனித உயிர்களைக் காத்ததற்காக இவ்விருதைப் பெற்றன.82 ஹோமிங் பீஜியன்கள் நெதர்லாந்தில் ஆபரேஷன் மார்க்கெட் கார்டனுக்காக இரண்டாம் உலகப் போரில் இறக்கப்பட்டன. ரேடியோ அலைகள் எதிரிகளால் வழிமறிக்கப்படும் என்ற காரணத்தால் புறாக்கள் "நார்மான்டி லான்டிங்கில்" முக்கியப் பங்காற்றின.
# வீட்டுப் புறா

## புறாக்களின் பங்கு

### கணினிக் காலத்தில்

செப்டம்பர் 2009ல் தென்னாப்பிரிக்காவின் ஒரு கணினி நிறுவனம் போட்டிக்காக ஒரு புறாவின் காலில் 4 ஜி.பி. மெமரி கார்டை வைத்து அனுப்பியது. அப்புறா 1 மணி நேரம், 8 நிமிடங்களில் 80 கி.மீ. தூரத்திலுள்ள இடத்தைச் சேர்ந்தது. அந்நிறுவனத்தின் டேட்டா டிரன்ஸ்பரானது 4% டேட்டாவை அனுப்ப 2 மணி நேரம், 6 நிமிடங்கள், 57 நொடிகள் பிடித்தது.
# வாமதேவர்

**வாமதேவர்** (Vamadeva) வேதகால ரிக் வேதத்தில் குறிப்பிட்டுள்ள முனிவர்களில் ஒருவர். வாமதேவர் சப்தரிஷிகளில் ஒருவராகக் கருதப்படுகிறார். ரிக் வேதத்தின் நான்காம் மண்டலம் மற்றும் பிரகதாரண்யக உபநிடதம் மற்றும் ஐதரேய உபநிடதங்களில் வாமதேவ முனிவரின் பெயர் பல இடங்களில் காணப்படுகிறது. இவரது தந்தையின் பெயர் கௌதம முனிவர். இவரது உடன்பிறப்பான நோதாவையும் ரிக் வேதம் குறிப்பிடுகிறது.
# வாமதேவர்

## பௌத்தத்தில் வாமதேவ முனிவர்

பௌத்த நூலான வினய பிடகத்தில் (I.245)கௌதம புத்தர் வாமதேவர், விசுவாமித்திரர், ஜமதக்கினி, அங்கரிசர், பாரத்துவாசர், காசிபர், பிருகு போன்ற முனிவர்களை வணங்கி மரியாதை செய்ததாகக் குறிப்பிடப்படுகிறது. "
# வாமதேவர்

## இதனையும்

- இருக்கு வேத கால முனிவர்கள்
# வாமதேவர்

## மேல் வாசிப்பிற்கு

- *Dictionary of Hindu Lore and Legend* by Anna Dallapiccola
# வார்ப்புரு:வேதிச்செயலிகள்

| title = வேதிச்செயலிகள்
| listclass = hlist  
| group1 = இரத்தச் செயலிகள்
| list1 =
- சயனோசன் குளோரைடு
- ஐதரசன் சயனைடு  
| group2 = கொப்புளம் உருவாக்குபவை
| list2 =
- Ethyldichloroarsine (ED)
- Methyldichloroarsine (MD)
- Phenyldichloroarsine (PD)
- Lewisite (L)
- Sulfur mustard (HD H HT HL HQ)
- Nitrogen mustard
- HN1
- HN2
- HN3  
| group3 = நரம்புகளைத் தாக்குபவை
| list3 =  
| group4 = தடிப்புச் சொறி செயலிகள்
| list4 =
- Phosgene oxime (CX)  
| group5 = நுரையீரலைத் தாக்குபவை
| list5 =
- குளோரின்
- Chloropicrin (PS)
- Phosgene (CG)
- Diphosgene (DP)
- இருகந்தகப் பதின்புளோரைடு  
| group6 = திறனறு செயலிகள்
| list6 =
- Agent 15 (BZ)
- Dimethylheptylpyran (DMHP)
- EA-3167
- Kolokol-1
- லைசெர்ஜிக் ஆசிட் டைதைலமைடு
- PAVA spray
- Sleeping gas  
| group7 = கலவரக் கட்டுப்பாடு
| list7 =
- மிளகு தெளிப்பு
- CS
- CN (mace)
- CR  
}}<noinclude>  
</noinclude>
# சூரியக் கலக் கோட்பாடு

**சூரியக் கலக் கோட்பாடு** *(Theory of solar cells)* தகுந்த அரைக்கடத்திக் கருவியை ஒளியன்கள் தாக்கும்போது அவை மின்னோட்டமாக மாறும் இயற்பியல், வேதியியல் நிகழ்வுகளை விளக்குகிறது. இந்தக் கோட்பாட்டு ஆய்வுகள் சூரியக் கலத்தின் அடிப்படை வரம்புகளை முன்கணிக்க உதவுவதால் நடைமுறைப் பயன்பாட்டில் அவை தக்க வழிகாட்டிகளாக சூரியக் கலத்தின் இழப்பையும் திறமையையும் சார்ந்த நிகழ்வைப் புரிந்துகொள்ள உதவுகின்றன.
# சூரியக் கலக் கோட்பாடு

## எளிய விளக்கங்கள்

- சூரிய ஒலியின் ஒளியன்கள் சூரியப் பலகத்தை தாக்கும்போது அவை அரைக்கட்த்திப்பொருள்களால் உறிஞ்சப்படுகின்றன.
- அப்பொது அணுக்கள் கிளர்ந்து மின்னன்கள் எனும் எதிர்மின்னூட்டத் துகள்களை அவற்றில் இருந்து விடுபடச் செய்து வெளியேற்றுகின்றன. சூரியக் கலங்களின் சிறப்பு வேதியியல் உள்ளியைபால் மின்னன்கள் ஒரே திசையில் நகரவிடுகின்றன. வேதிப் பிணைப்புகள் இந்நிகழ்வு செயல்பட முதன்மையானவை என்பதால், வழக்கமாக, மணலகம் (சிலிக்கான்), போரானுடனோ அவிர்வத்துடனோ (பாசுபரத்துடனோ) பிணைத்து வெவ்வேறு அடுக்குகளாகச் செய்யப்படுகிறது.
- சூரியக் கலங்களின் அணி சூரிய ஆற்றலை பயனுள்ள நேமி மின்சாரமாக மாற்றுகிறது.
# சூரியக் கலக் கோட்பாடு

## மின்னூட்ட ஊர்திகளை ஒளியால் உருவாக்கல்

மணலகச் (சிலிக்கான்) சீவலை ஒளியன் தாக்கும்போது, கீழ்வரும் மூன்றில் ஒரு நிகழ்வு ஏற்படும்.
- ஒளியன் நேராக மணலகத்தை ஊடுருவிச் செல்ல்லாம். இது பொதுவாக ஆற்றல் குறைந்த ஒளியன்களுக்கு நேரும்.
- ஒளியன் மேற்பரப்பில் பட்டுத் தெறிக்கலாம் அல்லது எதிர்திரும்பலாம்.
- ஒளியனின் ஆற்றல் மணலகப் பட்டைச் சந்து ஆற்றலைவிட கூடுதலாக இருந்தால் ஒளியன் மணலகத்தால் உறிஞ்சப்படலாம். இது மின்னன்-துளை இணையை உருவாக்கும். சிலவேளைகளில் பட்டையின் கட்டமைப்பைப் பொறுத்து வெப்பத்தையும் உண்டாக்கலாம்.  
ஒளியன் உறிஞ்சப்பட்டால், அது அணுச் சட்டக்கோப்பில் உள்ள மின்னனுக்கு ஆற்றலைத் தருகிறது. வழக்கமாக இந்த மின்னன் அருகுள்ள அணுக்களுடன் இணைவுப் பட்டைகளில் இணைவலுப் பிணைப்புகளால் இறுக்கமாகப் பிணைந்திருக்கும். எனவே தொலைவாக நகர முடியாமல் இருக்கும். இதற்கு தந்துள்ள ஆற்றல் அதைக் கிளரச் செய்து கடத்தல் பட்டைக்குச் செலுத்தும். எனவே இது இப்போது அரைக்கடத்தியில் விடுபட்டு இயங்கும் வல்லமை பெறுகிறது. இப்பொது இணைவலுப் பிணைப்பில் குறைந்த மின்னன்களே அமையும். இந்நிலை துளை எனப்படுகிறது. இணைவலுப் பிணைப்பில் உள்ள இந்த்த் துளை அருகில் உள்ள அணுவின் மின்னனை உள்ளே நுழையவிடும்,. இதனால் மற்றொரு துளை உருவாகும். இப்படியே இந்தத் துளை சட்டக்கோப்பில் தொடர்ந்துப் பரவிச் செல்லும். எனவே உறிஞ்சிய ஒளியன்கள் அரைக்கடத்தியில் மின்னன்-துளைகளை உருவாக்குவதாகக் கூறப்படுகிறது. இணைவுப் பட்டையில் இருந்து மின்னனைக் கிளர்த்திக் கடத்தல் பட்டைக்குச் செலுத்த ஒளியன்களின் ஆற்றல் மட்டம் அணுவின் பட்டைச் சந்தைவிடக் கூடுதலாக அமையவேண்டும். என்றாலும் சூரியக் கதிநிரலின் அலைவெண் 5800 வில் தோராயமாக்க் கரும்பொருள் கதிர்நிரலாக உள்ளதால், புவியை அடையும் சூரியக் கதிர்வீச்சில் மணலகப் பட்டையின் ஆற்றலைவிட ஆற்றல் மிகுந்த ஒளியன்கள் உள்ளது. இந்த உயராற்றல் ஒளியன்கள் சூரியக் கலங்களால் உறிஞ்சப்படுகின்றன. ஆனால் ஒலியன்களுக்கும் மணலகப் பட்டைக்கும் இடையில் உள்ள ஆற்றல் வேறுபாடு பயனுள்ல மின் ஆற்றலாக மாறாமல், சட்டக்கோப்பு அதிர்வுகளால் வெப்பமாக மாற்றப்படும். இந்தச் சட்டக்கோப்பு அதிர்வுகள் ஒலியன்கள் (phonons) எனப்படுகின்றன. ஒரே அணுவால் இரு ஒளியன்கள் உறிஞ்சப்பட்டால், இரட்டை ஒளிமின் விளைவு ஏற்படும். என்றாலும், இவ்வகை நேரியல்பிலா நிகழ்வுக்கு உயரொளியியல் செறிவு தேவைப்படும்.
# சூரியக் கலக் கோட்பாடு

## மின்னூட்ட ஊர்தி பிரிதல்

சூரியக் கலங்களில் இருவகை மின்னூட்ட ஊர்திப் பிரிதல் முறைமைகள் உள்ளன:  
- கருவியின் குறுக்கே உள்ள மின்புலத்தால் செலுத்தப்படும் ஊர்திகளின் **நகர்வு (drift)**
- சமவாய்ப்பு அல்லது தற்போக்கு வெப்பத்தால் நிகழும் ஊர்திகளின் **விரவல் (diffusion)** . இந்நிகழ்வு விளிம்பின் செயல்முனைவான பகுதியில் அமையும் மின்புலத்தால் இவை பிடிக்கப்படும் வரை நிகழும்.
# இனப்பூண்டு

**இனப்பூண்டு** (*Chives*) பொதுவாக இதை **வெங்காயப் பூண்டு** (*Allium schoenoprasum*) என்றும் அழைக்கப்படுகிறது. 'அல்லியம்' பேரினத்தைச் இது, ஒரு சமையலுக்கு பயன்படுத்தப்படும் இனமாகும். பல்லாண்டுத் தாவரமான (*Perennial plant*) இது, ஐரோப்பா, ஆசியா, மற்றும் வட அமெரிக்காவின் பெரும்பகுதியில் இயற்கையாக பரந்த அளவில் உள்ளது. வெங்காயப் பூண்டு இனமான இது, முற்காலத்திலிருந்து, இக்காலம் வரையில் உலகிலுள்ள ஒரே தாவரமாகும்.
# புர்கான் முசாபர் வானி

**புர்கான் முசாபர் வானி** (Burhan Muzaffar Wani), எனப்படும் **புர்கான் வானி**, இந்தியாவிற்கு எதிராக ஆசாத் காஷ்மீரில் இயங்கும் ஹிஸ்புல் முஜாகிதீன் தீவிரவாத அமைப்பின் முக்கிய இந்தியத் தலைவர்களில் ஒருவர் ஆவார்.இந்தியாவின் ஆட்சிக்குட்பட்ட ஜம்மு காஷ்மீர் குறித்து சமூக ஊடகங்களில், புகைப்படங்கள் மற்றும் காணொளிகள் மூலம் காஷ்மீரி மக்களைக் கவரும் வகையில் இந்தியாவிற்கு எதிரான கருத்துக்களை பரப்பி வந்தவர். புர்கான் வானி 8 சூலை 2016 அன்று இந்தியப் பாதுகாப்புப் படையினரால் சுட்டுக் கொல்லப்பட்டார் புர்கான் வானியின் இறப்பின் காரணமாக காஷ்மீர் சமவெளியில் தொடர் வன்முறை வெடித்தது 53 நாட்கள் தொடர்ந்த வன்முறையால், அரசு பிறப்பித்த ஊரடங்கு உத்தரவு, 31 ஆகஸ்டு 2016 அன்று காஷ்மீரின் சில பகுதிகளில் விலக்கிக் கொள்ளப்பட்டது.
# புர்கான் முசாபர் வானி

## வரலாறு

புர்கன் வானி, ஜம்மு காஷ்மீர் மாநிலத்தின்ம் புல்வாமா மாவட்டத்தில் உள்ள *திரால்* பகுதியின் *தாத்சரா* கிராமத்தில் ஒரு பள்ளி முதல்வருக்குப் பிறந்தவர்.
புர்கான் வானி தனது பதினைந்தாவது வயதில் வீட்டைத் துறந்து, 2011ஆம் ஆண்டில் ஆசாத் காஷ்மீருக்குச் சென்று, பாகிஸ்தானை தளமாகக் கொண்டு, இந்தியாவிக்கு எதிராக செயல்படும் ஹிஸ்புல் முஜாகிதீன் தீவிரவாத அமைப்பில் இணைந்து, சமூக ஊடகங்களில் பிரபலமானார். புர்கான் வானி, சமூக ஊடகங்களில் இந்தியாவுக்கு எதிரான புகைப்படங்களையும், காணொளிக் காட்சிகளையும் வெளிப்படுத்தியதின் மூலம் காஷ்மீரில் மிகவும் பிரபலமானார். ஒரு காணொளியில் தெற்கு காஷ்மீர் பகுதியிலிருந்து ஹிஸ்புல் முஜாகிதீன் இயக்கத்திற்கு முப்பது இளைஞர்களை சேர்வதற்கு கோரிக்கை விடுத்திருந்தார். இதனால் தேடப்படும் குற்றவாளியாக அறிவிக்கப்பட்ட புர்கான் வானியைக் குறித்து தகவல் சொல்பவர்களுக்கு இந்திய அரசு ரூபாய் பத்து இலட்சம் வெகுமதியாக அறிவித்திருந்தது.
# புர்கான் முசாபர் வானி

## இறப்பு

புர்கான் வானியுடன் மேலும் இரண்டு தீவிரவாதிகளை, *கோகெர்நாக்* பகுதியில் உள்ள *பூம்தூரா* கிராமத்தில், 8 சூலை 2016 அன்று பாதுகாப்பு படையினரால் சுட்டுக் கொல்லப்பட்டார்.
# புர்கான் முசாபர் வானி

## இறப்புக்குப் பின்னர்

9 சூலை 2012 அன்று புர்கான் வானியின் சவ ஊர்வலத்தில் பெரும் எண்ணிக்கையில் மக்கள் கலந்து கொண்டனர்.
புர்கான் வானியின் பிணத்தை புதைப்பதற்கு முன்பு, அவரது உடலை பாகிஸ்தான் நாட்டுக் கொடியால் போர்த்தப்பட்டதாக கூறப்படுகிறது. வன்முறைக் குழுக்களால், அமர்நாத் யாத்திரையில் கலந்து கொண்டவர்களின் முகாம்கள், அரசு அலுவலகங்கள், காவல் நிலையங்கள், பாதுக்காப்பு படையினரின் முகாம்கள் கல் வீச்சால் தாக்கப்பட்டது. காஷ்மீரில் இணையதள சேவை முடக்கப்பட்டது. ஸ்ரீநகர் – ஜம்மு நெடுஞ்சாலை மூடப்பட்டது. மேலும் போக்குவரத்து வசதியில்லாததால், அமர்நாத் யாத்திரீகர்கள் சொந்த ஊருக்கு செல்ல இயலாது தொடர்ந்து பெரும் அல்லல் உற்றனர். அரசுப் பணியிலிருந்த 200க்கும் மேற்பட்ட காஷ்மீர பண்டிதர்கள் இரவு நேரங்களில் அரசு முகாம்களில் தங்கியிருந்தனர். 15 சூலை 2016 முதல் ஜம்மு காஷ்மீரின் அனைத்து மாவட்டங்களில் தடை உத்திரவு அமல்படுத்தப்பட்டது. மேலும் ஜம்மு காஷ்மீரில் அலை பேசி சேவையும் துண்டிக்கப்பட்டது. காஷ்மீரில் 31 ஆகஸ்டு 2016இல் ஊரடங்கு உத்தரவு விலக்கிக் கொள்ளப்பட்டது. மேலும் 7,000க்கும் மேற்பட்ட பொதுமக்கள் காயமடைந்தனர். வன்முறையாளர்களின் கல்வீச்சில் 4,000க்கும் மேற்பட்ட பாதுக்காப்பு படை வீரர்கள் காயமடைந்தனர்.
# புர்கான் முசாபர் வானி

## இதனையும் காண்க

- காஷ்மீர் பிரச்சினை
# பாலின அடையாளம்

**பாலின அடையாளம்** *(Gender identity)* என்பது ஒருவர் தன் பாலினத்தை எவ்வாறு உணர்கிறார் அதாவது அடையாளப் படுத்திக் கொள்கிறார் என்பதைக் குறிக்கும். பாலின அடையாளம் ஒருவருக்குப் பிறப்பின்வழி உயிரியலாக அமையும் பாலாக அமையலாம் அல்லது அதில் இருந்து வேறுபடலாம்.  
விளக்கமாக, ஒருவர் தன்னுடய பாலினத்தை எவ்வாறு நடைமுறையில் பட்டறிகிறாரோ அதுவே அவருடய **பாலின அடையாளம்** (*gender identity*) ஆகும். அதாவது, ஒருவர் தான் எந்த பாலைச் சேர்ந்தவர் என்று உணர்கிறாரோ அதுவே அவரின் பாலின அடையாளம் ஆகும். பாலினம் என்பது ஒரு சமூகப் பண்பாட்டு உருவாக்கம் ஆகும். பொதுவாக ஆண், பெண் என்ற இரு பால்கள் மட்டுமே சமூகத்தால் ஏற்கப் படுகின்றன.  
பாலின வெளிப்பாடு என்பது ஒருவரது பாலின அடையாளத்தின் வெளிப்பாடு ஆகும்; ஆனால், இந்நிலை எப்போதும் அமையவேண்டும் என்பதில்லை. ஒருவர் குறிப்பிட்ட பாலினப் பாத்திரத்துக்கு உரிய நடத்தைகளையும் உளப்பான்மைகளையும் தோற்ற நிலைமைகளையும் வெளிப்படுத்தினாலும், அவ்வெளிப்பாடு கட்டாயமாகப் பாலின அடையாளமாக அமையவேண்டியதில்லை. *பாலின அடையாளம்* எனும் சொல்லை முதலில் இராபர்ட் ஜே. சுட்டோல்லர் 1964 இல் உருவாக்கினார்.  
அனைத்து சமூகங்களும் பிற சமூக உறுப்பினர்களில் இருந்து வேறுபடும் அல்லது இணையும் ஒருவரது தன்னடையாளத்தைச் சார்ந்த பாலினக் கருத்தினங்களின் தொகுப்பைக் கொண்டுள்ளது. பெரும்பாலான சமூகங்களில், ஆண், பெண்ணைக் குறிக்கும் இயற்பண்புகளைச் சார்ந்த அடிப்படை பாலினப் பிரிவு நிலவுகிறது; இந்தவகைப் பெண்மை, ஆண்மை எனும் பாலின இருமையை பால், பாலினம் சார்ந்த (பால், பாலின அடையாளம், பாலின வெளிப்பாடு போன்ற) அனைத்துக் கூறுபாடுகளிலும் அனைத்து மக்களும் பின்பற்றுகின்றனர். சிலர் தாம் பிறப்பின்வழி உயிரியலாகப் பெற்ற பால் அமைவை அதன் அனைத்து முகங்களிலும் அடையாளப் படுத்திக் கொள்வதில்லை; இதில் பெயர்பாலினரும் இருமையை ஏற்காத விதிர்பாலினரும் (genderqueer) அடங்குவர். மேலும், சில சமூகங்களின் உள்ள மூன்றாம் பாலினரும் (அலிகளும்) அடங்குவர்.  
வழக்கமாக, பாலின அடையாளம் ஒருவரின் மூன்றாம் அகவையில் தோன்றும். மூன்றாம் அகவைக்குப் பிறகு, இந்நிலையை மாற்றுவது அரிது. 18 மாதத்தில் இருந்து இரண்டு ஆண்டுகளுக்குள்ளாகவே பாலின விழிப்புணர்வோடு சில பாலின வெளிப்பாடுகளைக் கணிசம்மாக அறிந்திருக்கலாம் என ஜான் மோனி குறப்பிடுகிறார்; மூன்றாம் அகவை வரை பாலின அடையாளம் உருவாதல் இல்லை என இலாரன்சு கோகில்ப்பர்கு வாதிடுகிறார். பாலின அடையாளச் சீர்மையாக்கம் நான்காவது அகவை முதல்ஆறாவது அகவை வரை நீடிக்கிறது; மேலும் குமரப் பருவம் வரை தொடர்கிறது. பார்பார நியூமன் இதை நான்கு கட்டங்களாகப் பிரித்துப் பார்க்கிறார்: (1) பாலினக் கருத்தினத்தைப் புரிந்துகொள்ளல், (2) பாலினப் பாத்திரம் குறித்த செந்தரங்களையும் வழமைகளையும் கற்றல், (3) பெற்றோரை இனம்பிரித்து உணர்தல், (4) பாலின விருப்பத் தேர்வை உருவாக்கிக் கொள்ளல்.  
பன்னாட்டு முகமைகளின்ப்டி, எளிய பாலியல் கல்வி, பாலினம், பாலின அடையாளம் பற்றிய விழிப்புணர்வு சார்ந்த விவாதங்களை எழுப்புகிறது.
# ஆங்கிலேய பவுட்டர்

**இங்கிலீஷ் பவுட்டர்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை சார்லஸ் டார்வினின் "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்"(1868) என்ற புத்தகத்தில் குறிப்பிடப்பட்டுள்ளன.
# ஆங்கிலேய பவுட்டர்

## வரலாறு

வில்லியம் பேர்ண்ஹார்ட் டாகெட்மெயர் கூற்றுப்படி இவ்வினமானது டச்சு கிராபர், உப்புலோப்பர் மற்று பாரிசிய பவுட்டர் இனங்களை கலப்பினம் செய்ததன் மூலம் உருவானது. இவ்வினங்கள் ஒவ்வொன்றும் 17ம் நூற்றாண்டு முதலே பதிவு செய்யப்பட்டுள்ளன. எனினும் ஜான் மூர் என்பவர் இவை கிராப்பர் மற்றும் ஹார்ஸ்மென் (18ம் நூற்றண்டு இனங்கள்) இனங்களிலிருந்து தோன்றியதாகக் குறிப்பிடுகிறார். நவீனகால கிராப்பர் வகையான நார்விச் கிராப்பர் போன்றவை இங்கிலீஷ் பவுட்டரிலிருந்து தோன்றின.  
சார்லஸ் டார்வின் இவ்வினத்தை பழக்கப்படுத்தப்பட்ட புறாக்களிலேயே தனித்தன்மை வாய்ந்ததாகக் கூறியுள்ளார்.
# பவுட்டர்

பவுட்டர் வகைகள் பெரிய காற்றுப்பைகளைக் கொண்டுள்ளன. தங்கள் அசாதாரண தோற்றம் காரணமாக இவை அலங்கார இனங்களாக மதிக்கப்படுகின்றன. இவை ஐரோப்பாவில் சுமார் 400 ஆண்டுகளாக வளர்க்கப்படுகின்றன.
# பவுட்டர்

## வகைகள்

- புருன்னர் பவுட்டர்
- டச்சு கிராபர்
- எல்ஸ்டர் கிராப்பர்
- இங்கிலீஷ் பவுட்டர்
- காடிடானோ பவுட்டர்
- கென்ட் கிராப்பர்
- கிரானடினோ பவுட்டர்
- ஹோல்லே கிராப்பர்
- ஹார்ஸ்மென் தீஃப் பவுட்டர்
- நார்விச் கிராப்பர்
- ஓல்டு ஜெர்மன் கிராப்பர்
- பிக்மி பவுட்டர்
- பொமரேனியன் பவுட்டர்
- ரிவர்சேவிங் பவுட்டர்
- ஊர்ஸ்பர்க் சீல்டு கிராப்பர்
# ஹெல்மட் (புறா)

**ஹெல்மட்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை 15 ஆம் நூற்றண்டுவாக்கிலேயே குறிப்பிடப்பட்டுள்ளன. இவ்வினம் ஜெர்மனியில் தோன்றியதாகும். நவீன வகைகள் 20 ஆம் நூற்றாண்டின் பிற்பகுதியில் செம்மைபடுத்தப்பட்டுள்ளன.
# ஆங்கிலேய மேக்பை

**மேக்பைகள்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவற்றை இங்கிலாந்து மற்றும் அமெரிக்காவின் பெரும்பாலான பகுதிகளில் மிகப்பரவலாகக் காண முடியும். இவ்வினமானது, பழைய டம்ப்லர் வகைகளில் ஒன்றாகும், இவை 1900-ம் ஆண்டு டென்மார்க்கிலிருந்து ஜெர்மனி வழியாக வந்தன.
# சி. வி. வி. பந்துலு

**சி. வி. வி. பந்துலு** (*C. V. V. Panthulu*, சூலை 7, 1901 – ) தமிழ்த் திரைப்பட நடிகராவார். 1930 - 1960 காலகட்டத்தில் தமிழ்த் திரைப்படங்களில் முக்கிய கதைப்பாத்திரங்களில் நடித்தார்.
# சி. வி. வி. பந்துலு

## நடித்த திரைப்படங்கள்

1. ஸ்ரீ கிருஷ்ண லீலா (1934)
1. திரௌபதி வஸ்திராபகரணம் (1934)
1. தூக்குத் தூக்கி (1935)
1. உஷா கல்யாணம் (1936)
1. மீராபாய் (1936)
1. நந்தகுமார் (1938) - இப்படத்தில் நந்தகோபன் வேடத்தில் நடித்தார்.
1. ஆனந்த ஆஸ்ரமம் (1939)
1. சதி மகானந்தா (1940)
1. விக்ரம ஊர்வசி (1940)
1. ஹரிஹரமாயா (1940)
1. கங்காவதார் (1942) - இப்படத்தில் சிவ பெருமான் வேடத்தில் நடித்தார்.
1. கிருஷ்ணபிடாரன் (1942)
1. ராஜசூயம் (1942)
1. உத்தமி (1943)
1. ஸ்ரீ லட்சுமி விஜயம் (1948)
1. மச்சரேகை (1950)
1. ராஜ விக்கிரமா (1950)
1. இதய கீதம் (1950)
1. ஏழை உழவன் (1952)
1. தர்ம தேவதா (1952)
1. சத்யசோதனை (1953)
# தஞ்சாவூர் அரண்மனை தேவஸ்தானக் கோயில்கள்

## இதனையும் காண்க

- தஞ்சை அரண்மனை
# பிரித்தானியப் பேரரசிலிருந்து விடுதலை பெற்ற நாடுகள்

பிரித்தானியப் பேரரசின் காலனியாதிக்கத்திலிருந்து விடுதலைப் பெற்ற நாடுகளும்; விடுதலை அடைந்த ஆண்டுகளும்.
# பிரித்தானியப் பேரரசிலிருந்து விடுதலை பெற்ற நாடுகள்

## நாடுகள்

| நாடு | நாள் | விடுதலையடைந்த ஆண்டு | குறிப்புகள் |
| --- | --- | --- | --- |
| 1919 |  |  |  |
| 1982 |  |  |  |
| 1901 |  |  |  |
| 1973 |  |  |  |
| 1971 |  |  |  |
| 1966 |  |  |  |
| 1981 |  |  |  |
| 1966 |  |  |  |
| 1984 |  |  |  |
| 1867 |  |  |  |
| 1960 | ஆனால் சைப்பிரஸ் விடுதலை நாள் அக்டோபர் 1 அன்று கொண்டாப்படுகிறது. |  |  |
| 1978 |  |  |  |
| - | 1922 |  |  |
| 1970 |  |  |  |
| 1965 |  |  |  |
| 1957 |  |  |  |
| 1974 |  |  |  |
| 1966 |  |  |  |
| 1947 | இந்திய விடுதலை நாள் |  |  |
| 1948 |  |  |  |
| 1932 |  |  |  |
| 1962 |  |  |  |
| 1946 |  |  |  |
| 1963 |  |  |  |
| 1979 |  |  |  |
| 1961 |  |  |  |
| 1966 |  |  |  |
| 1964 |  |  |  |
| 1957 | 9 ஆகஸ்டு 1965 அன்று மலோசியாவிடமிருந்து விடுதலைப் பெற்றது. |  |  |
| 1965 |  |  |  |
| 1964 |  |  |  |
| 1968 |  |  |  |
| 1948 | விடுதலை அடைந்த நாளில் பர்மா என்று இருந்த பெயரை 1989இல் மியான்மர் என மாற்றப்பட்டது. |  |  |
| 1968 |  |  |  |
| 1907 | நியுசிலாந்து தனது இரண்டு உறுப்பு நாடுகளுக்கு விடுதலை வழங்கியது.  
(4 ஆகஸ்டு 1965 முதல்)  
(19 அக்டோபர் 1974 முதல்) |  |  |
| 1960 |  |  |  |
| 1947 | பாகிஸ்தானிடமிருந்து 1971இல் விடுதலை பெற்றது. |  |  |
| 1971 |  |  |  |
| 1979 |  |  |  |
| 1983 |  |  |  |
| 1979 |  |  |  |
| 1976 |  |  |  |
| 1961 |  |  |  |
| 1978 |  |  |  |
| 1910 | 31 மே 1961இல் குடியரசு நாடாக அறிவிக்கப்பட்டது.  
21 மார்ச் 1990இல் தென்னாப்பிரிக்காவிடமருந்து விடுதலை பெற்றது. |  |  |
| 1948 | விடுதலை பெறும் நாளில் சிலோன் என இருந்ததை 1972இல் ஸ்ரீலங்கா என பெயர் மாற்றம் செய்யப்பட்டது. |  |  |
| 1956 | 9 சூலை 2011இல் சுடானிடமிருந்து விடுதலைப் பெற்றது. |  |  |
| 1968 |  |  |  |
| 1961 |  |  |  |
| 1970 |  |  |  |
| 1962 |  |  |  |
| 1978 |  |  |  |
| 1962 |  |  |  |
| 1971 |  |  |  |
| 1783 |  |  |  |
| 1980 | ஐக்கிய இராச்சியம் மற்றும் பிரெஞ்ச் நாடுகளிடமிருந்து 1980இல் விடுதலையடைந்தது. |  |  |
| 1967 | தெற்கு ஏமன் 1967 |  |  |
| 1964 |  |  |  |
| 1980 | 1923இல்பொறுப்பு மிக்க தன்னாட்சி தகுதி; வரம்புக்குட்பட்ட விடுதலை 11 நவம்பர் 1965 |  |  |
# பிரித்தானியப் பேரரசிலிருந்து விடுதலை பெற்ற நாடுகள்

## பிரித்தானிய மேலாண்மையை ஏற்ற பகுதிகளின் விடுதலை

| நாடு | வரம்புக்குட்பட்ட தன்னாட்சி பகுதியான நாள் (Dominion Status) | வெஸ்ட்மின்ஸ்டர் சட்டத்தை ஏற்ற நாள் | இறுதியாக ஐக்கிய இராச்சியம் தனது அதிகாரங்களை விட்டுக் கொடுத்த நாள் | கேள்விக்குட்பட்ட இறுதி நிகழ்வு | இதர முக்கிய நாட்கள் |
| --- | --- | --- | --- | --- | --- |
| ஆத்திரேலியா சட்டம் 1986 |  |  |  |  |  |
| கனடா சட்டம் 1982 |  |  |  |  |  |
| நியூபவுண்ட்லாந்து (தீவு) | — | நியுபவுண்ட்லாந்து பொது வாக்கெடுப்பு. | நியுபவுண்ட்லாந்து சட்டம், 1949இன் படி 1948இல் கனடாவுடன் இணைக்கப்பட்டது. |  |  |
| தென்னாப்பிரிக்கா அரசியல் அமைப்பு சட்டம், 1961 |  |  |  |  |  |
| நியுசிலாந்து அரசியல் அமைப்புச் சட்டம், 1986 | நியுசிலாந்து தனது விடுதலையை 1835இல் பிரகடனப்படுத்தியது. | } |  |  |  |
# பிரித்தானியப் பேரரசிலிருந்து விடுதலை பெற்ற நாடுகள்

## முன்னாள் பிரிட்டன் காலனிகள் மீண்டும் பிரிட்டன் காலனியின் பகுதியாக மாறிய நாடுகள்

| நாடு | நாள் | ஆண்டு | குறிப்புகள் |
| --- | --- | --- | --- |
| சூலை | 1971 | செயிண்ட் கிட்சும் நெவிசு தீவுகளிடமிருந்து, பொதுமக்கள் வாக்கெடுப்பின் மூலம் 1969இல் தனிப் பகுதியாக பிரிந்தது. | } |
# பிரித்தானியப் பேரரசிலிருந்து விடுதலை பெற்ற நாடுகள்

## வேறு நாட்டுடன் இணைய மறுத்து பிரிட்டனின் மேலாண்மையை ஏற்ற நாடுகள்

| நாடு | நாள் | ஆண்டு | குறிப்பு |
| --- | --- | --- | --- |
| 7 நவம்பர் | 2002 | எசுப்பானியம் நாட்டுடன் இணைவது குறித்து 2002இல் நடத்தப்பட்ட பொதுமக்கள் கருத்துக் கணிப்பில், எசுப்பானியத்துடன் இணைய மறுத்து, பிரித்தானியாவின் காலனியாதிக்கத்தில் தொடர்ந்து இருப்பதே மேல் என 98.48% விழுக்காடு மக்கள் வாக்களித்தனர். | } |
# பிரித்தானியப் பேரரசிலிருந்து விடுதலை பெற்ற நாடுகள்

## பிரிட்டன் மேலாண்மையை தொடர்ந்து ஏற்ற நாடுகள்

| நாடு | நாள் | ஆண்டு | குறிப்புகள் |
| --- | --- | --- | --- |
| 11 மார்ச் | 2013 | பொதுமக்கள் கருத்துக் கணிப்பில், பால்க்லாந்து தீவு தொடர்ந்து ஐக்கிய இராச்சியத்தில் இணைவது என தீர்மானிக்கப்பட்டது. | } |
# பிரித்தானியப் பேரரசிலிருந்து விடுதலை பெற்ற நாடுகள்

## விடுதலை வேண்டாம் என வாக்களித்த பிரிட்டனின் காலனி நாடுகள்

| நாடு | நாள் | ஆண்டு | குறிப்புகள் |
| --- | --- | --- | --- |
| 16 ஆகஸ்டு | 1995 | பெர்முடா மக்கள், விடுதலைக்கான பொதுமக்கள் கருத்துக்கணிப்பில் ஐக்கிய இராச்சியத்தில் ஒரு தன்னாட்சிப் பகுதியாக இருப்பது என தீர்மானிக்கப்பட்டது. | } |
# பிரித்தானியப் பேரரசிலிருந்து விடுதலை பெற்ற நாடுகள்

## ஐக்கிய இராச்சியத்தின் நாடுகள் அல்லது பகுதிகள் தொடர்ந்து ஐக்கிய இராச்சியத்தில் இணைய ஆதரவு தெரிவித்த நாடுகள்

| நாடு | நாள் | ஆண்டு | குறிப்புகள் |  |
| --- | --- | --- | --- | --- |
| வடக்கு அயர்லாந்து | 8 மார்ச் | 1973 | வடக்கு அயர்லாந்து தனி நாடாக இருப்பதா அல்லது ஐக்கிய இராச்சியத்தில் தொடர்ந்து இருப்பதா எனக் குறித்து நடந்த பொதுமக்கள் கருத்துக்கணிப்பில் 98.9% மக்கள், வடக்கு அயர்லாந்து ஐக்கிய இராச்சியத்துடன் இருப்பது என முடிவு எடுத்தனர். | } |
# பிரித்தானியப் பேரரசிலிருந்து விடுதலை பெற்ற நாடுகள்

## தனி நாடு வேண்டாம் எனக் கூறி ஐக்கிய இராச்சியத்தில் இணைந்தவைகள்

| நாடு | நாள் | ஆண்டு | குறிப்புகள் |
| --- | --- | --- | --- |
| 18 செப்டம்பர் | 2014 | ஸ்காட்லாந்து அரசியல் அமைப்பில் எவ்வித மாற்றம் இன்றி, பெரும்பாலான பொதுமக்கள் ஆதரவுடன், ஸ்காட்லாந்து ஐக்கிய இராச்சியத்தில் இணைவது என தீர்மானிக்கப்பட்டது. | } |
# பிரித்தானியப் பேரரசிலிருந்து விடுதலை பெற்ற நாடுகள்

## ஐக்கிய இராச்சியத்தின் மேலாண்மையை மறுக்காத வேற்று நாட்டின் பகுதிகள்

| நாடு | நாள் | ஆண்டு | குறிப்புகள் |
| --- | --- | --- | --- |
| 30 சூன் | 1997 | 1984 சீனா - பிரிட்டன் உடன்படிக்கையின் படி, ஹாங்காங் தீவை, பிரிட்டன் 1 சூலை 1997இல் சீனாவிற்கு வழங்கியது. | } |
# சதபத பிராமணம்

**சதபத பிராமணம்** என்பது வேதக் கிரியைகள், சுக்ல யசுர் வேதத்தோடு தொடர்புடைய வரலாறுகள் தொன்மங்கள் ஆகியவற்றை விளக்கும் ஒரு உரைநடை நூல் ஆகும். இதன் பெயர் "நூறு பகுதிகளைக் கொண்ட பிராமணம்" என்னும் பொருள் கொண்டது. இந்நூல், பலிபீடங்களை உருவாக்குதல், சடங்குப் பொருட்கள், சடங்குகளுக்கான மந்திரங்கள், சோம பானம் என்பவற்றோடு சடங்குகளின் ஒவ்வொரு அம்சம் தொடர்பிலுமான குறியீடுகள் குறித்தும் விரிவாக விளக்குகின்றது.
# சதபத பிராமணம்

## காலம்

மொழியியல் அடிப்படையில் சதபத பிராமணம் வேதகால சமசுக்கிருதத்தின் பிராமணக் காலத்தின் பிற்பகுதியைச் சேர்ந்தது. இது இந்தியாவின் இரும்புக் காலத்தில் பொ.கா.மு. (பொதுக் காலத்துக்கு முன்) 8வது முதல் 6வது நூற்றாண்டு வரையான காலப்பகுதியாகும். ஜான் என். பிரேமெர் இதன் காலம் ஏறத்தாழ பொ.கா.மு. 700 என்கிறார். இப்பிராமணத்தின் வாஜசனேயி மாத்தியந்தின உரையை ஆங்கிலத்தில் மொழிபெயர்த்தவரான ஜூலியஸ் எக்கெலிங் என்பார் இதன் சில பகுதிகள் மிகப் பழையவை எனினும், பிந்திய பகுதிகள் பொ.கா.மு. 300 காலப்பகுதிக்குரியவை எனக் கூறுகின்றார்.
# சதபத பிராமணம்

## உள்ளடக்கம்

இப்பிராமணம் இரண்டு வேறுபட்ட வடிவங்களில் கிடைத்துள்ளது. ஒன்று "வாஜசனேயி மாத்தியந்தின" வடிவம் மற்றது "காண்வ" வடிவம். "வாஜசனேயி மாத்தியந்தின" 100 அத்தியாயங்களையும், 14 காண்டங்களில் 7,624 காண்டிகங்களையும் கொண்டது. "காண்வ" வடிவத்தில் 104 அத்தியாயங்களும், 17 காண்டங்களில் 6,806 காண்டிகங்களும் உள்ளன.  
மாத்தியந்தின வடிவத்தின் 14 காண்டங்களையும் இரண்டு முக்கிய பகுதிகளாகப் பிரிக்கலாம். முதல் ஒன்பது காண்டங்களும் இப்பிராமணத்துக்கு இணையான யசுர் வேதத்தின் சங்கிதையின் முதல் 18 காண்டங்களும் உரை விளக்கங்கள் ஆகும். ஏனைய ஐந்து காண்டங்களில் 14வது காண்டத்தின் பெரும்பகுதியாகக் காணப்படும் பிருகதாரண்யக உபநிடதத்தைத் தவிர மேலதிக விவரங்களும், சடங்கு சார்ந்த புதிய விடயங்களும் அடங்குகின்றன.  
இந்த நூலில் உள்ள ஆர்வத்துக்குரிய பகுதிகளில், மனுவின் பெருவெள்ளம், படைப்பு என்பன தொடர்பான தொன்மங்களையும் உள்ளடக்கிய தொன்மப் பகுதிகள் முக்கியமானவை. படைப்பு தொடர்பான தொன்மம் பிற படைப்புத் தொன்மங்களுடன் பல ஒப்புமைகளைக் கொண்டுள்ளது. நீர் மூலப் பயன்பாடு (விவிலியத்தை ஒத்தது), ஒளியும் இருளும் தொடர்பான விளக்கம், நல்வினை தீவினைப் பிரிவுகள், காலம் குறித்த விளக்கம் என்பன மேற்கூறிய ஒப்புமைகளுட் சில.
# சதபத பிராமணம்

## இதனையும் காண்க

- பிராமணம்
# நன் (புறா)

**நன் புறா** (*Nun pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. மேலும், இவை * ஐரோப்பா கண்டத்தில் 'டச்சு ஷெல் புறா' * என்று அறியப்படுகின்றன. நன் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். நன் புறா பழமையான இனங்களில் ஒன்றாகும், இவை முதலில் ஒரு கண்காட்சி புறாவாக உருவாக்கப்படுவதற்கு முன் டம்ப்லர் புறாவாக இருந்தன.
# நன் (புறா)

## வடிவமைப்பு

இவற்றின் கழுத்தின் பிற்பகுதியில் காணப்படும் இறகுகளால் இப்பெயரைப் பெற்றுள்ளன. 20ம் நூற்றாண்டின் ஆரம்பத்தில் டச்சு செல் புறா என்று ஐரோப்பியக் கண்டத்தில் அழைக்கப்பட்டன. இவை டம்ப்லர் புறாக்களை ஒத்துள்ளன. from which this breed of pigeon originated; தலை, வால் மற்றும் சிறகுகள் மட்டுமே இந்நிறத்தைக் கொண்டிருக்க வேண்டும். டம்ப்லர், மேக்பை மற்றும் இவ்வினம் ஆகிய மூன்றும் அதிக உயரத்தில் பறக்க வல்லவையாக உள்ளன. பிரித்தானிய நன் கிளப்பின் அளவின்படி இதன் உயரம் தலை முதல் கால் வரை 9 அங்குலமும், மார்பிலிருந்து வால் வரை 10 அங்குலமும் இருக்க வேண்டும். பெண், இளம் புறாக்களும் இதே அளவில் இருக்க வேண்டும். அலகு நேராக ஆனால் தடித்ததாக இருக்க வேண்டும், மற்றும் கண்கள் முத்து வெள்ளை நிறத்தில் இருக்க வேண்டும்.  
சார்லஸ் டார்வின் தனது "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்" புத்தகத்தில் எப்படி நன் மற்றும் காலர் புறா (Jacobin Pigeon) புறா இனங்கள் அவை தோன்றிய மாடப் புறா இனத்தை விட குறைவான வால் முதுகெலும்புகளைப் பெற்றுள்ளன எனக் குறிப்பிட்டுள்ளார்.
# ஆர்மீனிய கரணப் புறா

**ஆர்மீனிய கரணப் புறா** (*Armenian Tumbler pigeon*) அவற்றின் நிறத்திற்காகவும், பறக்கும் திறனுக்காகவும் ஆர்மீனியாவில் வளர்க்கப்பட்டன.
# ஆர்மீனிய கரணப் புறா

## வடிவமைப்பு

ஆர்மேனிய கரணப் புறா புறாக்கள் தனித்துவமான அடையாமாக, கருப்பு வால் கருப்பு கழுத்துடனும் அல்லது மஞ்சள் வால் மஞ்சள் கழுத்துடனும் காணப்படுகின்றன.
# ஆர்மீனிய கரணப் புறா

## பறக்கும் திறன்

இவை 2 முதல் 3 மணி நேரம் பறக்கும் திறன் படைத்தவை. இவற்றால் பறக்கும்போது சுழல முடியும்.
# ஆஸ்திரேலியன் பெர்ஃபார்மிங் டம்ப்லர்

**ஆஸ்திரேலியன் பெர்ஃபார்மிங் டம்ப்லர் புறா** (*Australian Performing Tumbler pigeon*) பல ஆண்டுகள் தேர்ந்தெடுத்த இனப்பெருக்க முறையால் ஆஸ்திரேலியாவில் உருவாயின. இவை இறக்குமதி செய்யப்பட்ட டம்ப்லர் புறாக்களில் இருந்து உருவாயின. இவை நியூ சவுத் வேல்ஸ் மற்றும் குயின்ஸ்லாந்து போன்ற ஆஸ்திரேலிய மாநிலங்களில் மிக பிரபலமானவையாக உள்ளன.
# டான்சிக் ஹைஃப்ளையர்

**டான்சிக் ஹைஃப்ளையர் புறா** (*Danzig Highflyer pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. டான்சிக் ஹைஃப்ளையர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பறத்தல் மற்றும் கண்காட்சி என இருவகையாகப் பிரிக்கப்பட்டுள்ளன.
# டான்சிக் ஹைஃப்ளையர்

## வரலாறு

இவை 1807ல் டான்சிக் பகுதியில் உருவானதாகக் கருதப்படுகிறது. போலந்தில் உள்ள கலிசியா பகுதியில் உருவானதாகவும் சொல்லப்படுவது உண்டு.
# டோனெக்

**டோனெக் புறா** (*Donek pigeon*) பல ஆண்டுகள் தேர்ந்தெடுத்த இனப்பெருக்க முறையால், மாசிடோனியாவில் உருவாயின. டோனெக் என்பது மாசிடோனிய மொழியில் "வானத்தில் இருந்து கீழே விழுவது" எனப் பொருள்படும். டோனெக் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை வான் சாகசங்களுக்காக அறியப்பட்டவையாகும்.
# சுழல் கரணப் புறா

**சுழல் கரணப் புறா** (*Roller pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. சுழல் கரணப் புறாவும் அனைத்து பழக்கப்படுத்தப்பட்ட பிற புறாக்களும் மாடப் புறாவிலிருந்து உருவானவையாகும். இவை காற்றில் கரணமடிக்கும் திறன் கொண்டவையாகும்.
# சுழல் கரணப் புறா

## வகைகள்

- பர்மிங்கம் சுழல் கரணப் புறா
- கலட்சு சுழல் கரணப் புறா
- கீழை சுழல் கரணப் புறா
- பார்லர் சுழல் கரணப் புறா
# ஏரண இணைப்பி

முறைமை ஏரணத்தில் (formal logic) அல்லது இயற்கை மொழியில், **ஏரண இணைப்பி** (logical connective) என்பது இரண்டு அல்லது மேற்பட்ட வசனங்களை இணைத்து இலக்கணக் விதிக்கு உட்பட்ட இன்னுமொரு வசனத்தை உருவாக்கப் பயன்படும் சொல் அல்லது குறியீடு ஆகும்.  
எதிர்மறை/இல்லை (negation), இணையல்/உம் (conjunction), பிரிப்பிணைப்பு/அல்லது (disjunction), நிபந்தனை (conditional), இரு நிபந்தனை (bi-conditional) பொதுவாகப் பயன்படுத்தப்படும் இணைப்பிகள் ஆகும்.  
ஏரண இணைப்பிகளும் அளவாக்கிகளும் (quantifiers) முறைமை ஏரணத்தில் பயன்படும் இரண்டு முதன்மை ஏரண மாறிலிகள் (logical constants) ஆகும்.
# கார்னியா புறா

**கார்னியா புறா** (*carneau pigeon*) பல ஆண்டுகள் தேர்ந்தெடுத்த இனப்பெருக்க முறையால் ஊணுக்காக உருவாக்கப்பட்டவையாகும். கார்னியா புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவ்வினம் அதன் பெரிய அளவுக்காகவும், ஊண் உற்பத்திக்காகவும் அறியப்படுகிறது
# கார்னியா புறா

## வரலாறு

இவ்வினம் வடக்கு பிரான்சு மற்றும் தெற்கு பெல்ஜியத்தில் உருவானது.
# பிரெஞ்சு மான்டைன்

**பிரெஞ்சு மான்டைன் புறா** (*French Mondain pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. பிரெஞ்சு மான்டைன் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பிரான்சு நாட்டில் உருவாக்கப்பட்ட இனமாகும். இவை அமெரிக்க , ஐரோப்பிய பிரெஞ்சு மான்டைன் என இரு வகைப்படும். தென்னாப்பிரிக்காவைச் சேர்ந்த பீட்டர் ஆ டு டெயிட் என்பவர் "முபாசா" என்ற உலக சாதனை பிரெஞ்சு மான்டைனை வைத்துள்ளார். இப்பறவையானது 2010ம் ஆண்டு பிரசெல்சு, பெல்ஜியத்தில் "சர்வதேசப் புறா விருதை வென்றது". அவர் பொதுவாக உலகம் முழுவதும் இந்த இனத்தில் வல்லுநராக அறியப்படுகிறார்.
# அரச புறா

**அரச புறா** (*King pigeon*) பல ஆண்டுகள் தேர்ந்தெடுத்த இனப்பெருக்க முறையால் ஊனுக்காக உருவாக்கப்பட்டன. அரச புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை அவற்றின் பெரிய அளவிற்காக அறியப்படுகின்றன.
# அரச புறா

## வரலாறு

இவ்வினம் அமெரிக்காவில் உருவானதாகும். இவை 1890களில் நால்வகைப் புறாக்களிலிருந்து உருவாக்கப்பட்டன. "டச்சஸ் புறா" கருணைக்காக, "வீட்டுப் புறா" விழிப்பிற்காக, "மால்டீசு புறா" இறுக்கத்திற்காக, "ரன்ட் புறா" பெரிய உடல் அளவிற்காக.
# மெய்ப்பொருளியம் (தகவல் அறிவியல்)

கணினியியலும் தகவல் அறிவியலும் **மெய்ப்பொருளியம்** (Ontology) ஒரு குறிப்பிட்ட ஆய்வுப் பொருள் அரங்கத்தின் (particular problem domain's) உருமாதிரியாக்க மூலங்களை (representational primitives) வரையறை செய்கின்றது. பொதுவாக இந்த உருமாதிரியாக்க மூலங்கள் வகுப்புகள் (classes/types/sets), பண்புகள் (properties/attributes) மற்றும் உறவுகள் (relationships) ஆகும். உருமாதிரியாக்க மூலங்களின் வரையறைகள், அவற்றின் பெயர்களை, பொருளை, அவற்றுக்குரிய கட்டுப்பாடுகளை, அவை எப்படி ஏரண முறையில் பயன்படுத்தப்படும் என்பதை வரையறை செய்யும்.  
செயற்கை அறிவுத்திறன், பொருளுணர் வலை, தொகுப்புப் பொறியியல், நூலகவியல், நல தகவலியல் உட்பட்ட துறைகள் மெய்பொருளியங்களை உருவாக்கி, அத் துறைகளில் சிக்கல் தீர்வுக்குப் பயன்படுத்துகின்றன.
# மெய்ப்பொருளியம் (தகவல் அறிவியல்)

## கூறுகள்

பல மெய்பொருளியங்களின் கட்டமைப்புக்கள் ஒத்த கூறுகளைக் கொண்டுள்ளன. பின்வரும் கூறுகள் பரவலாகப் பயன்படுத்தப்படுகின்றன.  
- தனியன்கள் - Individuals
- வகுப்புகள் - Classes/Types/Sets
- பண்புகள் - Properties/Attributes
- உறவுகள் - Relations
- செயற்கூற்று குறிச்சொற்கள் - Functional terms
- கட்டுப்பாடுகள் - Restrictions
- விதிகள் - Rules
- அடிக்கோள்கள் - Axioms
- நிகழ்வுகள் - Events
# மெய்ப்பொருளியம் (தகவல் அறிவியல்)

## துறைகள் வாரியாக மெய்ப்பொருளியங்கள்

- உயிரியல் - Open Biomedical Ontologies - OBO Foundry
- வேளாண்மையியல் - AGROVOC
- பண்பாட்டு மரபுரிமை -CIDOC Conceptual Reference Model  
- International Electrotechnical Commission - IEC 61360-4 - IEC/SC 3D - Common Data Dictionary (CDD - V2.0018.0002)- https://cdd.iec.ch/  
- சொல்வலை  
- பொருள் இலக்கணம்
# விக்கிப்பீடியா:Statistics/weekly/25-Sep-2016